turjo4nis/wikipedia-bn-dump-20250701 huggingface dataset:
বাঘদা মাধ্যমিক স্কুল এন্ড কলেজ

বরিশাল বিভাগের আগইলঝরা ইউনিয়নে বাঘদা মাধ্যমিক স্কুল এন্ড কলেজটি অবস্থিত।

প্রতিষ্ঠাকাল
১৯২২ সালে প্রতিষ্ঠানটি তার কার্যক্রম শুরু করে।

প্রাতিষ্ঠানিক ইতিহাস
প্রতিষ্ঠানটি মূলত স্থানীয় কিছু সেচ্ছাসেবী মানুষের মাধ্যমে প্রতিষ্ঠা লাভ করে। ১৯৯৫ সালে এটি তার উচ্চমাধ্যমিক কার্যক্রম শুরু করে। গরীব ও অসহায় মানুষের নিকট শিক্ষার আলো পৌছে দেওয়া ছিল এর প্রধান উদ্দেশ্য। পাবলিক পরীক্ষাগুলোতে প্রতিষ্ঠানটি তার সুনাম অক্ষত রেখেছে।

তথ্যসূত্র

বরিশাল জেলার বিদ্যালয়
বরিশাল জেলার মহাবিদ্যালয়
১৯২২-এ প্রতিষ্ঠিত শিক্ষাপ্রতিষ্ঠান
বর্ধমান জংশন রেলওয়ে স্টেশন

বর্ধমান জংশন হল হাওড়া–দিল্লি প্রধান লাইন একটি রেলওয়ে  স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলার অন্তর্গত। হাওড়া থেকে হাওড়া-বর্ধমানের প্রধান লাইন এবং হাওড়া-বর্ধমানের কর্ড লাইনে   ইএমইউ ট্রেন সার্ভিস চালু রয়েছে বর্ধমান স্টেশন পর্যন্ত।  এটি পশ্চিমবঙ্গের দ্বিতীয় বৃহত্তম জনবহুল শহর বর্ধমানকে রেল পরিসেবা প্রদান করে।

তথ্যসূত্র

বহিঃসংযোগ

পশ্চিমবঙ্গের জংশন রেলওয়ে স্টেশন
পূর্ব বর্ধমান জেলার রেলওয়ে স্টেশন
হাওড়া রেলওয়ে বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
১৮৫৫-এ চালু রেলওয়ে স্টেশন
১৮৫৫-এ ভারতে চালু রেলওয়ে স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বর্ধমান
পাকা বেলের সরবত

পাকা বেলের সরবত  হচ্ছে পাকা বেল দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়।

উপকরণ 
বেল, চিনি এবং পানি।

প্রণালী
একটি পাকা বেল এর বিচি ছাড়িয়ে নিতে হবে। এর সংগে পরিমাণ মত চিনি ও ঠান্ডা পানি মিশিয়ে ব্লেন্ডারে ব্লেন্ড করে নিতে হবে। সরবতের ঘনত্বের দিকে লক্ষ্য রাখতে হবে।

তথ্যসূত্র 

সরবত
কাঁচা আমের সরবত

কাঁচা আমের সরবত  হচ্ছে কাঁচা আম দিয়ে তৈরী এক ধরনের পানীয় যা বাংলাদেশ, ভারতসহ পৃথিবীর বিভিন্ন দেশে জনপ্রিয়।

উপকরণ 
কাঁচা আম, চিনি, কাঁচা মরিচ, লবণ, বীট লবণ, পানি, বরফ। তবে স্বাদে বৈচিত্র্য আনতে লেবু রস, গোল মরিচের গুড়ো ইত্যাদি ব্যবহার করা যেতে পারে।

প্রণালী 
সবকিছুকে একটি ব্লেন্ডারে নিয়ে ভালোভাবে ব্লেন্ড করে নিয়ে তারপর পানি মিশিয়ে কিছুক্ষণ ফ্রিজে রেখে ঠান্ডা পরিবেশন করতে হবে।

তথ্যসূত্র 

সরবত
সুষমা বর্মা

সুষমা বর্মা (; জন্ম: ৩ নভেম্বর, ১৯৯২) হিমাচল প্রদেশের শিমলায় জন্মগ্রহণকারী প্রথিতযশা ভারতীয় প্রমিলা আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ঘরোয়া ক্রিকেটে হিমাচল প্রদেশ ক্রিকেট দলের পক্ষে খেলছেন। দলে তিনি মূলতঃ উইকেট-রক্ষকের দায়িত্ব পালন করছেন। এছাড়াও, ডানহাতে ব্যাটিংয়ে অভ্যস্ত তিনি।

খেলোয়াড়ী জীবন 
হিমাচল প্রদেশের অধিনায়কত্বের দায়িত্ব পালন করেছেন। তার অধিনায়কত্বে ২০১১ সালে অনূর্ধ্ব-১৯ সর্ব-ভারতীয় মহিলা প্রতিযোগিতায় হিমাচল প্রদেশ রানার্স-আপ হয়েছিল। হিমাচল প্রদেশ থেকে পুরুষ বা নারী উভয় ক্ষেত্রেই প্রথম ক্রিকেটার হিসেবে ভারতের পক্ষে আন্তর্জাতিক পর্যায়ে অংশগ্রহণের সুযোগ পান তিনি।

২০১৬ সালের আইসিসি মহিলা বিশ্ব টুয়েন্টি২০ প্রতিযোগিতায় অংশ নেন। আসন্ন আইসিসি মহিলা ক্রিকেট বিশ্বকাপকে ঘিরে ১৫ মে, ২০১৭ তারিখে মিতালী রাজের অধিনায়কত্বে ১৫-সদস্যের ভারতীয় দলের তালিকা প্রকাশ করা হয়। এতে তিনিও অন্তর্ভুক্ত হন।

তথ্যসূত্র

আরও দেখুন 
 অনুজা পাতিল
 হারমানপ্রীত কৌর
 ২০১৪ ভারত মহিলা ক্রিকেট দলের ইংল্যান্ড সফর

বহিঃসংযোগ 
 
 

১৯৯২-এ জন্ম
জীবিত ব্যক্তি
উত্তরাঞ্চলের মহিলা ক্রিকেটার
ভারতীয় মহিলা ক্রিকেটার
ভারতীয় মহিলা উইকেট-রক্ষক
ভারতের মহিলা টেস্ট ক্রিকেটার
ভারতের মহিলা একদিনের আন্তর্জাতিক ক্রিকেটার
ভারতের মহিলা টুয়েন্টি২০ আন্তর্জাতিক ক্রিকেটার
রেলওয়েজের মহিলা ক্রিকেটার
শিমলার ব্যক্তি
হিমাচল প্রদেশের মহিলা ক্রিকেটার
হিমাচল প্রদেশ থেকে আগত ক্রিকেটার
হিমাচল প্রদেশের মহিলা ক্রীড়াবিদ
উইকেট-রক্ষক
লোহাগড় মঠ

লোহাগড় মঠ হল বাংলাদেশের চাঁদপুর জেলায় অবস্থিত একমাত্র মঠ। প্রায় চার থেকে সাত শতাব্দী পুরাতন প্রাচীন এই মঠ চাঁদপুরের ফরিদগঞ্জ উপজেলার লোহাগড় গ্রামে ডাকাতিয়া নদীর পাশে অবস্থিত। যা লোহাগড় জমিদার বাড়ির জমিদাররা তৈরি করেছিলেন।

নামকরণ 
লোহাগড় জমিদার বাড়ির দুইজন জমিদার লৌহ এবং গহড় নামানুসারে এলাকাটির নাম রাখা হয় লোহাগড়। জমিদারদের নামানুসারে গ্রামের সাথে মিল রেখেই তাদের স্থাপত্যশৈলিরও নাম রাখা হয় লোহাগড় মঠ।

ইতিহাস 
আজ থেকে প্রায় চার’শ থেকে সাত'শ বছর পূর্বে লোহাগড় জমিদার বাড়ির জমিদাররা এই এলাকাটিতে রাজত্ব করতেন। মঠের মত বিশালাকার দুটি প্রাসাদ। এই প্রাসাদেই জমিদাররা তাদের বিচারকার্য সম্পাদন করতেন। বিভিন্নত তথ্যে যানা যায় প্রতাপশালী দুই রাজা লৌহ এবং গহড় ছিলেন অত্যাচারী রাজা। তাদের ভয়ে কেউ মঠ সংলগ্ন রাস্তা দিয়ে যেতে শব্দ করতেন না। জনৈক এক ব্রিটিশ কর্তাব্যক্তি ঘোড়া নিয়ে প্রাসাদের পাশ দিয়ে যাওয়ার সময় বলেছিলেন, "কেমন রাজা রে এরা বাবু রাস্তা গুলো ঠিক নেই!”। পরবর্তীতে একথা জমিদারের গোলামরা শোনে লৌহ ও গহড়কে অবহিত করে।

কথিত আছে, ওই কর্তাব্যক্তির জন্য নদীর তীর হতে জমিদার বাড়ি পর্যন্ত সিকি ও আধুলি মুদ্রা দিয়ে রাস্তা তৈরী করা হয়। যার প্রস্ত ছিল ২ হাত, উচ্চতা ১ হাত ও দৈর্ঘ্য ২০০ হাত।  পরবর্তীতে ঐ রাস্তাটিতে স্বর্ণ-মুদ্রা দ্বারা ভরিয়ে দেয়া হয় এবং যখন ঐ ব্যক্তি রাস্তাটি ধরে আসছিলো তখন এ দৃশ্য দেখে চমকে উঠেন। রাজার শীর্ষরা তার প্রতি অত্যাচার করেন।

জমিদারী আমলে সাধারণ মানুষ এদের বাড়ির সামনে দিয়ে চলাফেরা করতে পারতো না। বাড়ির সামনে দিয়ে বয়ে যাওয়া ডাকাতিয়া নদীতে নৌকা চলাচল করতো নিঃশব্দে। ডাকাতিয়া নদীর কুলে তাদের বাড়ির অবস্থানের নির্দেশিকাস্বরূপ সুউচ্চ মঠটি নির্মাণ করেন। তাদের আর্থিক প্রতিপত্তির নিদর্শনস্বরূপ তারা মঠের শিখরে একটি স্বর্ণদ­ স্থাপন করেন।

জমিদারী প্রথা বিলুপ্তির পর ওই স্বর্ণের লোভে মঠের শিখরে উঠার অপচেষ্টায় অনেকে গুরুতর আহত হয়। শুধু তা-ই নয় কেউ কেউ মৃত্যুবরণ করেছে বলেও শোনা যায়।

বর্তমান অবস্থা 
মঠটি কে এবং কবে নির্মাণ করেছিলেন এ ব্যাপারে সন্দেহ রয়েছে। তবে, কিছুসূত্র থেকে জানা যায় যে ওই দুই ভাই এই মঠটি নির্মাণ করেছিলেন। শুরুতে এখানে পাশাপাশি পাঁচটি মঠ ছিল তবে বর্তমানে এখানে মাত্র তিনটি মঠ অবশিষ্ট রয়েছে। বর্তমানে টিকে থাকা তিনটি মঠ ভিন্ন ভিন্ন উচ্চতার। সবচেয়ে লম্বা মঠটি সবচেয়ে সুন্দর যেটির উপরিভাগে নিম্নভাগের চেয়ে অনেক বেশি নকশার কাজ রয়েছে। এই মঠটির উপরিভাগ দেখতে অনেকটা প্যাগোডার উপরিভাগের মত। মঠটির উপরে কয়েকটি গর্ত রয়েছে যেখানে টিয়াপাখি বাস করে।

মানুষজন মঠগুলোর নিকট খুব কম যাওয়ায় বহু বছর ধরে এগুলো জঙ্গলে ঢেকে ছিল। মানুষজন মনে করতো মঠগুলোতে খারাপ আত্মার আনাগোনা রয়েছে এবং এসব খারাপ আত্মা মানুষকে নিয়ে যায় অথবা হত্যা করে আর এ কারণেই অনেক বছর মানুষজন একা এই মঠের কাছে যাওয়ার সাহস করেনি। তবে এটি এখন দর্শনীয় স্থান হিসেবে বেশ জনপ্রিয়। এই মঠটি দেখার জন্য এখানে প্রতিদিনিই দূরদূরান্তর থেকে আসা মানুষের আনাগোনা দেখা যায়।

চিত্র

আরও দেখুন
 তুলাতুলী মঠ
 নাওড়া মঠ
 মঠখোলার মঠ

তথ্যসূত্র

বহিঃসংযোগ 
 লোহাগড় মঠ - চাঁদপুর জেলার তথ্য বাতায়ন 

বাংলাদেশের মঠ
চাঁদপুর জেলার দর্শনীয় স্থান
চাঁদপুর জেলার প্রত্নতাত্ত্বিক স্থাপনা
ধূমকেতু (পত্রিকা)

ধূমকেতু কাজী নজরুল ইসলাম সম্পাদিত একটি অর্ধ-সাপ্তাহিক পত্রিকা, যা ১৩২৯ বঙ্গাব্দের ২৬ শ্রাবণ (১৯২২ সালের ১১ আগস্ট) প্রথম প্রকাশিত হয়। পত্রিকাটি শুরুতে ফুলস্কেপ কাগজের চার পৃষ্ঠায় মুদ্রিত হতো এবং পরে আট পৃষ্ঠায় মুদ্রিত হতো। পত্রিকাটির সর্বশেষ সংস্করণ ১৯২৩ সালের মার্চ মাসে প্রকাশিত হয়েছিল। এর প্রথম সংখ্যায় নজরুলের কবিতা ‘ধূমকেতু’ প্রকাশিত হয়। এই পত্রিকাকে আশীর্বাদ করে রবীন্দ্রনাথ ঠাকুর লিখেছিলেন,

পত্রিকার প্রথম পাতার শীর্ষে এই বাণী লিখা থাকতো।

সম্পাদনা পরিষদ
নজরুলের প্রচেষ্টায় পত্রিকার কয়েকটি বিশেষ সংখ্যা প্রকাশিত হয়েছিল। সেগুলির মধ্যে ২০ পৃষ্ঠার ‘মোহররম সংখ্যা’ (৭ম সংখ্যা, ১৬ ভাদ্র ১৩২৯/ আগস্ট ১৯২২), ১২ পৃষ্ঠার ‘আগমনী সংখ্যা’ (১২শ সংখ্যা, ২৬ সেপ্টেম্বর ১৯২২), ১২ পৃষ্ঠার ‘দেওয়ালী সংখ্যা’ (১৫শ সংখ্যা, ২০ অক্টোবর ১৯২২) এবং ‘কংগ্রেস সংখ্যা’ (৩০তম সংখ্যা, ২৭ ডিসেম্বর ১৯২২) ছিল উল্লেখযোগ্য। নজরুল জেলে থাকার সময় বীরেন সেনগুপ্ত ও অমরেশ কাঞ্জিলাল এটি কিছুদিন সম্পাদনা করেছিলেন।

ব্রিটিশ বিরোধী প্রকাশনা
পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা আনন্দময়ীর আগমনে প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়। একই বছরের ২৩ নভেম্বর তার যুগবাণী প্রবন্ধগ্রন্থ বাজেয়াপ্ত করা হয় এবং একই দিনে তাকে কুমিল্লা থেকে গ্রেফতার করা হয়। গ্রেফতারের পর তাকে কুমিল্লা থেকে কলকাতায় নিয়ে আসা হয়। ১৯২৩ খ্রিষ্টাব্দের ৭ জানুয়ারি নজরুল বিচারাধীন বন্দী হিসেবে আত্মপক্ষ সমর্থন করে এক জবানবন্দি প্রদান করেন। চিফ প্রেসিডেন্সি ম্যাজিস্ট্রেট সুইনহোর আদালতে এই জবানবন্দি দিয়েছিলেন। তার এই জবানবন্দি বাংলা সাহিত্যে রাজবন্দীর জবানবন্দী নামে বিশেষ সাহিত্যিক মর্যাদা লাভ করেছে। 
১৬ জানুয়ারি বিচারের পর নজরুলকে এক বছরের সশ্রম কারাদণ্ডে দণ্ডিত করা হয়। নজরুলকে আলিপুর কেন্দ্রীয় কারাগারে নিয়ে যাওয়া হয়।

পরিনতি
নজরুলের কারাদণ্ডের পরিপ্রেক্ষিতে ২৭ জানুয়ারি সংখ্যাটি ‘নজরুল সংখ্যা’ হিসেবে প্রকাশিত হয়। এর পরে কিছুদিনের জন্য পত্রিকাটি বন্ধ থাকে। পরে পত্রিকাটি বীরেন সেনগুপ্ত ও অমরেশ কাঞ্জিলালের সম্পাদনায় পুনরায় প্রকাশিত হয়, কিন্তু তা অনিয়মিতভাবে চলে ও সেই বছরের (১৯২৩) মার্চ মাসে একেবারে বন্ধ হয়ে যায়।

তথ্যসূত্র

কাজী নজরুল ইসলাম
বাংলা সাহিত্য
ভারতের বিলুপ্ত সংবাদপত্র
শাদাব খান

শাদাব খান (; জন্ম: ৪ অক্টোবর, ১৯৯৮) মিয়ানওয়ালী এলাকায় জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে রাওয়ালপিন্ডি রামস, কে-ইলেকট্রিক ও ইসলামাবাদ ইউনাইটেড এবং ক্যারিবিয়ান প্রিমিয়ার লীগে ত্রিনবাগো নাইট রাইডার্সের প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শিতা দেখিয়েছেন তিনি।

খেলোয়াড়ী জীবন 
২০ এপ্রিল, ২০১৬ তারিখে ইসলামাবাদের পক্ষে লিস্ট এ ক্রিকেট প্রতিযোগিতা পাকিস্তান কাপে অভিষেক ঘটে তার। এরপর ২০১৬-১৭ মৌসুমের ন্যাশনাল টি২০ কাপে রাওয়ালপিন্ডির পক্ষে টুয়েন্টি ২০ ক্রিকেটে অভিষেক হয়।

মার্চ, ২০১৭ সালে ওয়েস্ট ইন্ডিজের বিপক্ষে সীমিত ওভারের খেলায় অংশগ্রহণের জন্য পাকিস্তান দলে অন্তর্ভুক্ত হন। ২৬ মার্চ, ২০১৭ তারিখে টুয়েন্টি২০ আন্তর্জাতিকে অভিষেক হয় তার। অভিষেক টি২০আই খেলায় সেরা মিতব্যয়ী বোলিং পরিসংখ্যান দাঁড় করান। পরের মাসেই ওয়েস্ট ইন্ডিজের বিপক্ষে অনুষ্ঠিত টেস্ট সিরিজ খেলার জন্য দলের সদস্য মনোনীত হন। অতঃপর ৩০ এপ্রিল, ২০১৭ তারিখে ব্রিজটাউনে সিরিজের দ্বিতীয় টেস্টে অংশগ্রহণের মাধ্যমে আত্মপ্রকাশ ঘটান।

৭ এপ্রিল, ২০১৭ তারিখে একই দলের বিপক্ষে ওডিআই অভিষেক ঘটে তার। আসন্ন আইসিসি চ্যাম্পিয়ন্স ট্রফি প্রতিযোগিতায় সরফরাজ আহমেদকে অধিনায়কত্ব প্রদান করে ১৫-সদস্যের তালিকা প্রকাশ করা হয়। এতে তিনিও অন্যতম সদস্য মনোনীত হন।

তথ্যসূত্র

আরও দেখুন 
 বাবর আজম
 ইসলামাবাদ ইউনাইটেড
 ২০১৬ আইসিসি অনূর্ধ্ব-১৯ ক্রিকেট বিশ্বকাপ
 ২০১৭ আইসিসি চ্যাম্পিয়ন্স ট্রফি দলের তালিকা
 ২০১৬-১৭ পাকিস্তান ক্রিকেট দলের ওয়েস্ট ইন্ডিজ সফর

বহিঃসংযোগ 
 

১৯৯৮-এ জন্ম
জীবিত ব্যক্তি
ইসলামাবাদের ক্রিকেটার
ইসলামাবাদ ইউনাইটেডের ক্রিকেটার
খাইবার পাখতুনখোয়ার ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
মিয়ানওয়ালী থেকে আগত ক্রিকেটার
রাওয়ালপিন্ডির ক্রিকেটার
২০১৯ ক্রিকেট বিশ্বকাপের ক্রিকেটার
ত্রিনবাগো নাইট রাইডার্সের ক্রিকেটার
ব্রিসবেন হিটের ক্রিকেটার
গায়ানা আমাজন ওয়ারিয়র্সের ক্রিকেটার
খুলনা টাইগার্সের ক্রিকেটার
হোবার্ট হারিকেন্সের ক্রিকেটার
উইলিয়াম গান

উইলিয়াম বিলি গান (; জন্ম: ৪ ডিসেম্বর, ১৮৫৮ - মৃত্যু: ২৯ জানুয়ারি, ১৯২১) নটিংহামের সেন্ট অ্যান্স এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেটার ছিলেন। ক্রিকেট এবং ফুটবল - উভয় ধরনের ক্রীড়াতেই ইংল্যান্ডের পক্ষে আন্তর্জাতিক পর্যায়ে অংশগ্রহণ করেছেন বিলি গান। ১৮৮০ থেকে ১৯০৪ সাল পর্যন্ত প্রথম-শ্রেণীর ক্রিকেটে নটিংহ্যামশায়ারের পক্ষে পেশাদারী পর্যায়ে অংশগ্রহণ করেছেন। দলে তিনি মূলতঃ ডানহাতি ব্যাটসম্যান ছিলেন। এছাড়াও, আন্ডারআর্ম রাইট-আর্ম স্লো বোলিং করতেন।

ফুটবল খেলায় নটস কাউন্টি ও নটিংহাম ফরেস্ট - উভয় দলের পক্ষে শৌখিন পর্যায়ে অংশ নেন। ইংল্যান্ডের পক্ষে দুইটি খেলায় অংশগ্রহণ করেছেন। ১৮৮৪ সালের ব্রিটিশ হোম চ্যাম্পিয়নশিপ প্রতিযোগিতার উদ্বোধনী আসরে অংশ নিয়ে একটি গোল করেছিলেন তিনি।

আন্তর্জাতিক ক্রিকেট 
নটিংহামের সেন্ট অ্যান্স এলাকায় জন্মগ্রহণকারী গান মূলতঃ ডানহাতে অভিজ্ঞ ব্যাটসম্যান ছিলেন। এছাড়াও, স্লো আন্ডারআর্ম বোলিং মাঝে-মধ্যে করতেন। আউটফিল্ডার হিসেবেও নিখুঁত থ্রোয়িং করতে পারতেন। ১৮৮৯ সালে সর্বাপেক্ষা সফলতম মৌসুম কাঁটে তার। ফলশ্রুতিতে উইজডেন কর্তৃক বর্ষসেরা ক্রিকেটার মনোনীত হন। ১৮৮৬-৮৭ মৌসুমে নটিংহামশায়ারের দলীয় সঙ্গী আলফ্রেড শ ও আর্থার শ্রিউসবারির সাথে তিনিও অস্ট্রেলিয়া সফরের জন্য ইংল্যান্ড দলের সদস্যরূপে অন্তর্ভুক্ত হন। তার অন্তর্ভূক্তির বিষয়ে উইজডেন মন্তব্য করে যে, আমরা মনে করি যে, ছয় ফুট আড়াই ইঞ্চি উচ্চতার অধিকারী অন্য কোন ব্যাটসম্যান অধিকতর দক্ষতা ও সঠিক ক্রীড়াশৈলীতে নেই। ব্যাটসম্যান হিসেবে খ্যাতির তুঙ্গে অবস্থানের পূর্বেই দেশের অন্যতম সেরা ফিল্ডারের মর্যাদা পান তিনি। তবে তার সময়কালীন লং ফিল্ড ও থার্ডম্যান অঞ্চলে ফিল্ডিংয়ে তেমন সফলতা পাননি। একাদশ দলের পক্ষে ২১.৮ ও সকল খেলায় ২০.৭ গড়ে রান তুলেন।

অবসর 
দীর্ঘ দূরত্বে থ্রো মারতে বেশ পারদর্শী ছিলেন তিনি। তার ফুটবল জীবন সম্পর্কে উইজডেন মন্তব্য করে যে, দেশের ফুটবল অঙ্গনে বেশ কয়েকবছর তিনি অন্যতম সেরা ফরোয়ার্ড ছিলেন। কিন্তু এ ক্রীড়া ছেড়ে দিয়ে পুরোপুরি ক্রিকেটের দিকে মনোনিবেশ ঘটিয়েছেন।

১৮৮৫ সালে ক্রীড়া সরঞ্জামাদি বিক্রয়কারী প্রতিষ্ঠান গান এন্ড মুর প্রতিষ্ঠা করেন। এছাড়াও প্রথম সাবেক পেশাদার ক্রিকেটার হিসেবে কাউন্টি ক্লাব কমিটির সদস্য হন।

তার ভ্রাতৃস্পুত্রদ্বয় জর্জ গান ও জন গান উভয়েই ইংল্যান্ডের পক্ষ টেস্ট ক্রিকেটে প্রতিনিধিত্ব করেছেন। ২৯ জানুয়ারি, ১৯২১ তারিখে নটিংহামের স্ট্যান্ডার্ড হিল এলাকায় ৬২ বছর বয়সে উইলিয়াম গানের দেহাবসান ঘটে।

তথ্যসূত্র

আরও দেখুন 
 জেনি গান
 বিলি বেটস
 আর্থার শ্রিউসবারি
 উইজডেন বর্ষসেরা ক্রিকেটার
 আন্তর্জাতিক ক্রিকেটে অংশগ্রহণকারী পরিবারের তালিকা
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ 

 
 

১৮৫৮-এ জন্ম
১৯২১-এ মৃত্যু
ইংরেজ ক্রিকেটার
ইংল্যান্ডের টেস্ট ক্রিকেটার
ইংরেজ ফুটবলার
ইংল্যান্ডের আন্তর্জাতিক ফুটবলার
উইজডেন বর্ষসেরা ক্রিকেটার
নর্থ ভার্সাস সাউথের ক্রিকেটার
নটিংহ্যামশায়ারের ক্রিকেটার
প্লেয়ার্সের ক্রিকেটার
প্লেয়ার্স অব দ্য নর্থের ক্রিকেটার
মিডল্যান্ড কাউন্টিজের ক্রিকেটার
সি. আই. থর্নটন একাদশের ক্রিকেটার
বিবাহিত বনাম অবিবাহিত দলের ক্রিকেটার
মেরিলেবোন ক্রিকেট ক্লাবের ক্রিকেটার
নটিংহ্যাম থেকে আগত ক্রিকেটার
ফুটবল ফরোয়ার্ড
নটিংহ্যাম ফরেস্ট ফুটবল ক্লাবের খেলোয়াড়
নটস কাউন্টি ফুটবল ক্লাবের খেলোয়াড়
লর্ড লন্ডেসবোরা একাদশের ক্রিকেটার
বাংলাদেশের কারিগরি প্রশিক্ষণ কেন্দ্রের তালিকা

বাংলাদেশের কারিগরি প্রশিক্ষণ কেন্দ্র (সংক্ষেপে টিটিসি) হলো এক ধরনের কারিগরি শিক্ষাপ্রতিষ্ঠান, যেখানে বহুমুখী বাস্তব ও কর্মমুখী প্রশিক্ষণ প্রদান করা হয়। জনশক্তি কর্মসংস্থান ও প্রশিক্ষণ ব্যুরোর অধীন বর্তমানে দেশে ১১০ টি কারিগরি প্রশিক্ষণ কেন্দ্রে শিক্ষা কার্যক্রম রয়েছে। পূর্বে, দেশের ২৯টি জেলায় কারিগরি প্রশিক্ষণ কেন্দ্র বিদ্যমান ছিল। ২০১০ সালে তৎকালীন প্রধানমন্ত্রী শেখ হাসিনা আরও ৩৫টি জেলায় কারিগরি প্রশিক্ষণ কেন্দ্র ও মেরিন ইনস্টিটিউট স্থাপনের উদ্যোগ নেন।  বর্তমানে বাংলাদেশের ৬৪ টি জেলায় ১০৪ টি কারিগরি প্রশিক্ষণ কেন্দ্র ও ৬ মেরিন টেকনোলজি ইনস্টিটিউট রয়েছে। বাংলাদেশ কারিগরি শিক্ষা বোর্ড এর অধীনে পরিচালিত হয় এখানে এসএসসি (ভোকেশনাল) ও বিভিন্ন মেয়াদী কারিগরি প্রশিক্ষণ কার্যক্রম পরিচালিত হয়।

তালিকা

বাংলাদেশের কারিগরি প্রশিক্ষণ কেন্দ্র সমূহ

তথ্যসূত্র

বহিঃসংযোগ 
 সরকারি ওয়েবসাইট
প্রবাসী কল্যাণ মন্ত্রণালয়, শ্রম ও কর্মসংস্থান মন্ত্রণালয় এবং জনশক্তি, কর্মসংস্থান ও প্রশিক্ষণ ব্যুরো
ওয়েজ আর্নাস কল্যাণ বোর্ড

বাংলাদেশে কারিগরি শিক্ষা
বাংলাদেশের শিক্ষা সম্পর্কিত তালিকা
আবদুল ওহাব

একই নামের অন্যান্য ব্যক্তিবর্গের জন্য দেখুন আবদুল ওহাব (দ্ব্যর্থতা নিরসন)।

আবদুল ওহাব (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবদুল ওহাবের জন্ম  কুমিল্লা জেলার  বুড়িচং উপজেলার বাকশীমূল ইউনিয়নের শ্রীমন্তপুর গ্রামে। তার বাবার নাম হায়দার আলী এবং মায়ের নাম চাঁন বানু। তার স্ত্রীর নাম রৌশনআরা বেগম। তাঁদের দুই ছেলে ও পাঁচ মেয়ে।

কর্মজীবন 
পাকিস্তান সেনাবাহিনীতে চাকরি করতেন আবদুল ওহাব। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে যুদ্ধে যোগ দেন। পরে পুনর্গঠিত হয়ে যুদ্ধ করেন ৩ নম্বর সেক্টরের অধীন নরসিংদী ও কলকলিয়া সাব-সেক্টরে। গেরিলাযুদ্ধের পাশাপাশি সরাসরি যুদ্ধও করেন। নরসিংদীর বেলাবতে একটি গেরিলা অপারেশনে তিনি যথেষ্ট রণনৈপুণ্য প্রদর্শন করেন।

মুক্তিযুদ্ধে ভূমিকা 
১৯৭১ সালের ২১ জুন হবিগঞ্জ জেলার মাধবপুর উপজেলার অন্তর্গত হরষপুরের তেলিয়াপাড়া পাকিস্তানি সেনাবাহিনী দখল করার পর পার্শ্ববর্তী মনতলা কমপ্লেক্সটি মুক্তিবাহিনীর জন্য গুরুত্বপূর্ণ স্থানে পরিণত হয়। কমপ্লেক্সের উত্তরে মনতলা রেলস্টেশন। এর দক্ষিণে হরষপুর রেলস্টেশন। পূর্বে ভারতের ত্রিপুরা রাজ্যের সীমান্ত। তেলিয়াপাড়ার যুদ্ধে মুক্তিবাহিনীর ব্যাপক ক্ষয়ক্ষতি হয়। এরপর নিয়মিত মুক্তিবাহিনীর তিনটি কোম্পানি মনতলায় বিভিন্ন স্থানে অবস্থান নেয়।  হেলাল মোর্শেদ খানের (বীর বিক্রম) নেতৃত্বে একটি কোম্পানি অবস্থানে ছিল হরষপুরে। মুক্তিবাহিনীর এই দলে ছিলেন আবদুল ওহাব। ১৫ জুন থেকে পাকিস্তান সেনাবাহিনী মনতলা এলাকায় আক্রমণ শুরু করে। পাঁচ দিন একটানা সেখানে যুদ্ধ চলে। ২০ জুন পাকিস্তান সেনাবাহিনীর অগ্রবর্তী দল মুক্তিবাহিনীর একদম সামনে অবস্থান নেয়। হেলিকপ্টারের সাহায্যে তারা মুক্তিযোদ্ধাদের অবস্থানগুলো নির্ণয় করে। এরপর মুকুন্দপুর, অর্থাৎ দক্ষিণ-পশ্চিম দিক থেকে পাকিস্তান সেনাবাহিনীর বিরাট একটি দল আবদুল ওহাবদের অবস্থানে প্রচণ্ড আক্রমণ শুরু করে। একই সঙ্গে চান্দুরার দিক থেকেও পাকিস্তানিরা তাঁদের আক্রমণ করে। কিছুক্ষণ পর পাকিস্তান সেনাবাহিনী হেলিকপ্টারের সাহায্যে আবদুল ওহাবদের অবস্থানের পেছনে ছত্রীসেনা নামায়। তখন তারা পাকিস্তান সেনাবাহিনীর ঘেরাওয়ে পড়ে যান। জীবন-মৃত্যুর সন্ধিক্ষণে ভীত না হয়ে আবদুল ওহাব ও তার সহযোদ্ধারা হেলাল মোর্শেদ খানের নেতৃত্বে সাহসিকতার সঙ্গে যুদ্ধ করেন। আবদুল ওহাবসহ একদল মুক্তিযোদ্ধা প্রতিরক্ষা অবস্থানে। পাকিস্তান সেনাবাহিনী আক্রমণ করল। তারা পাকিস্তানি আক্রমণ প্রতিরোধ করতে থাকলেন। একটু পর পাকিস্তানিরা তাঁদের পেছনে হেলিকপ্টার থেকে ছত্রীসেনা নামাল। পাকিস্তানি আক্রমণ প্রত্যাশিতই ছিল। কিন্তু হেলিকপ্টার থেকে পেছনে ছত্রীসেনা নামায় মুক্তিযোদ্ধারা বেশ নাজুক অবস্থায় পড়ে গেলেন। পাকিস্তানিরা তাঁদের চারদিক থেকে ঘেরাও করে ফেলল। অবরোধ থেকে বের হওয়ার জন্য মুক্তিযোদ্ধারা সাহসিকতার সঙ্গে মুখোমুখি লড়াই করতে থাকলেন।
পরে  কে এম সফিউল্লাহর (বীর উত্তম)নির্দেশে মুক্তিবাহিনীর অপর একটি দল পাকিস্তানিদের পাল্টা আক্রমণ করে। এতে পাকিস্তানি সেনারা হতবিহ্বল হয়ে পড়ে এবং পিছু হটে যায়। ওহাবের সহযোদ্ধা দৌলা মিয়া ছিলেন তাঁদের এলএমজি ম্যান। সেদিন তিনি দুঃসাহসিকতার সঙ্গে তার এলএমজি দিয়ে পাকিস্তানিদের অগ্রযাত্রা ঠেকিয়ে রাখেন। একপর্যায়ে তিনি গুরুতর আহত হন। তার সঙ্গে থাকা সহযোদ্ধারা মৃত ভেবে তাকে সেখানে রেখেই চলে গিয়েছিলেন। পরে তাকে ওহাব উদ্ধার করে নিয়ে আসেন।

পুরস্কার ও সম্মাননা 
 বীর প্রতীক

তথ্যসূত্র

বহি:সংযোগ 

বীর প্রতীক
জন্মের সাল অজানা
জীবিত ব্যক্তি
বাংলাদেশের স্বাধীনতা যুদ্ধে জড়িত ব্যক্তি
আবদুল ওহাব (দ্ব্যর্থতা নিরসন)

আবদুল ওহাব নামটি নিম্নের ব্যক্তিবর্গকে নির্দেশ করতে পারেঃ

 আবদুল ওহাব, বীর প্রতীক খেতাব প্রাপ্ত মুক্তিযোদ্ধা
 আবদুল ওহাব (বীর বিক্রম), বীর বিক্রম খেতাব প্রাপ্ত মুক্তিযোদ্ধা
 আব্দুল ওহাব (রাজনীতিবিদ), বাংলাদেশের রাজনীতিবিদ ও ঝিনাইদহ-১ আসনের সংসদ সদস্য।

আরও দেখুন 

 আব্দুল ওহাব খান, দ্ব্যর্থতা নিরসন পাতা।
 আল-কামাল আবদুল ওহাব, বাংলাদেশের শিশুসাহিত্যিক, ছড়াকার, নাট্যকার, গীতিকার ও সাহিত্য অনুবাদক ছিলেন।
 এম আব্দুল ওয়াহাব, বাংলাদেশের রাজনীতিবি যিনি চট্টগ্রাম-৫ আসনের সংসদ সদস্য ছিলেন।
ইন ইউটেরো

In utero হচ্ছে একটি ল্যাটিন শব্দ(term), যার ভাবগত অর্থ হচ্ছে "জরায়ুর অভ্যন্তরে। জীববিজ্ঞানের ভাষায় এই শব্দটিকে (phrase) বর্ণনা করা হয় ভ্রুণ অথবা ফিটাস হিসাবে। সাধারণ ভাবে, একে জন্ম হয় নি; এমন সন্তান হিসাবে সুচিত করা হয়।

আরো দেখুন 

 ex vivo
 in silico
 in situ
 in vitro
 in vivo

Latin biological phrases
Animal test conditions
Uterus
শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার

শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার হল ভারতের চলচ্চিত্রের অভিনেতাদের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে।

অমিতাভ বচ্চন ২০০২, ২০০৬, ২০১৬ সালে এবং মনোজ বাজপেয়ী ১৯৯৯, ২০০০, ও ২০১৭ সালে সর্বাধিক তিনবার এই পুরস্কার লাভ করেন। শাহরুখ খান ১৯৯৪ ও ২০০১ সালে এবং রণবীর কাপুর ২০১০ ও ২০১২ সালে দুইবার এই পুরস্কার লাভ করেন। ২০১৯ সালের আয়োজন পর্যন্ত দুইবার যৌথভাবে এই পুরস্কার প্রদান করা হয়, প্রথমবার ২০১৭ সালে মনোজ বাজপেয়ী ও শহীদ কাপুরকে এবং দ্বিতীয়বার ২০১৯ সালে আয়ুষ্মান খুরানা ও রণবীর সিংকে।

বিজয়ী অভিনেতা

শ্রেষ্ঠ অভিনয় সমালোচক পুরস্কার

শ্রেষ্ঠ অভিনেতা সমালোচক পুরস্কার

১৯৯৭-২০০৯

২০১০-এর দশক

আরও দেখুন
 শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত)
 শ্রেষ্ঠ অভিনেতা বিভাগে ফিল্মফেয়ার পুরস্কার

তথ্যসূত্র

বহিঃসংযোগ
 ফিল্মফেয়ার পুরস্কারের দাপ্তরিক ওয়েবসাইট 

ফিল্মফেয়ার পুরস্কার
সেরা অভিনেতা বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
বাংলাদেশের সুফিদের তালিকা

বাংলাদেশ অসংখ্য অলি আউলিয়া, সুফির আগমন ঘটেছে তাদের মাঝে অন্যতম হচ্ছেন :

দেওবন্দি ধারার সুফি 

 ইবরাহীম আলী তশনা (১৮৭২-১৯৩১)
 জমির উদ্দিন নানুপুরী (১৯৩৬ — ২০১০)
 সুলতান আহমদ নানুপুরী (১৯১৩ — ১৯৯৭)
 হারুন বাবুনগরী (১৯০২ — ১৯৮৬)
 মুফতি আজিজুল হক (১৯০৩ — ১৯৬১)

শাহজালাল ও তার সফরসঙ্গীগণ  
 শাহজালাল ইয়ামেনি, সিলেট;

ইসলাম প্রচারকগণ অন্যান্য প্রধান সূফীগণ 
 খান জাহান আলী - খুলনা;
 শাহ কারামত আলী জৌনপুরী - রংপুর;
 শাহ আলী -মিরপুর, ঢাকা;
মখদুম শাহদৌলা - শাহজাদপুর, সিরাজগঞ্জ;
শাহ শামসুদ্দিন  - শাহজাদপুর, সিরাজগঞ্জ;
খাজা ইউনুস আলী এনায়েতপুরী - এনায়েতপুর, সিরাজগঞ্জ

অন্যান্য সুফিগণ 

 সৈয়দ আহমদ উল্লাহ - মাইজভান্ডার, চট্টগ্রাম;
 হাফিজ আহমদ জৌনপুরী - চকবাজার, ঢাকা;
 সৈয়দ মুহাম্মদ আজিজুল হক - হাটহাজারী, চট্টগ্রাম; 
 আব্দুল লতিফ চৌধুরী ফুলতলী - সিলেট;
 সৈয়দ জিয়াউল হক মাইজভান্ডারী - মাইজভান্ডার, চট্টগ্রাম;
 শাহ সাহেব  - চুনতী, লোহাগাড়া, চট্টগ্রাম;
 শিতালং শাহ- সিলেট;
 সৈয়দ রেজাউল হক চাঁদপুরী - কুমিল্লা;

তথ্যসূত্র

সুফিবাদ
সুফি
চার্লস জিমেলিন

চার্লস জিমেলিন (ইংরেজি: Charles Gmelin) (২৮ মে, ১৮৭২ - ১২ অক্টোবর, ১৯৫০) সম্পূর্ণ নাম চার্লস হেনরি স্টুয়ার্ট জিমেলিন, একজন ব্রিটিশ দৌড়বীর এথলিট যিনি ১৮৯৬ সালে অ্যাথেন্সের প্রথম আধুনিক অলিম্পিক গেমসে গ্রেট ব্রিটেনের হয়ে সর্বপ্রথম পদক জেতার কৃতিত্ব অর্জন করেন।

প্রারম্ভিক জীবন
চার্লস জিমেলিন ব্রিটিশ ভারতের নদিয়া জেলার কৃষ্ণনগর শহরে জন্মগ্রহণ করেন। তার পিতা ছিলেন খৃষ্টান মিশনারী। ধর্মপ্রচারের উদ্দেশ্যে কৃষ্ণনগরে থাকতেন। জিমেলিনের শৈশব কাটে কৃষ্ণনগরে। তিনি প্রাথমিক পড়াশোনা শেষ করে ইংল্যান্ড চলে যান। অক্সফোর্ডের ম্যাগডালেন কলেজ স্কুল ও অক্সফোর্ড বিশ্ববিদ্যালয়ের কেলবে কলেজে পড়াশোনা করেন। স্নাতক হওয়ার পর ফ্রেশফিল্ড বিদ্যালয়ে প্রধান শিক্ষকতার কাজ নেন। ১৯০৪ সালে বেডফোর্ডশায়ারে হেস্টার রয়ড কে বিবাহ করেছিলেন তিনি।

কৃতিত্ব
তিনি একজন দক্ষ ক্রীড়াবিদ ছিলেন। অক্সফোর্ডশায়ারের হয়ে ক্রিকেট ও ফুটবল দুই দলেরই প্রতিনিধিত্ব করেছেন। ১৮৯৫ থেকে ১৯০৬ সালে তিনি মাইনর কাউন্টি চ্যাম্পিয়নশিপে ক্রিকেট দলের প্রতিনিধিত্ব করেন। ১৮৯৬ সালের প্রথম আধুনিক অলিম্পিকে এথেন্সে যোগদান করেছিলেন। গ্রেট ব্রিটেনের ইতিহাসে তিনিই প্রথম অ্যাথলিট যিনি অলিম্পিকের ১০০ মিটারে নেমেছিলেন ও প্রথম পদকপ্রাপ্ত অলিম্পিয়ান হন। ১০০ মিটারে হিটে তৃতীয় হয়েছিলেন, ফাইনালে ওঠেননি কিন্তু ৪০০ মিটার দৌড় ৫৫.৬ সেকেন্ডে সম্পন্ন করে ব্রোঞ্জ পদক জেতেন চার্লস জিমেলিন।

মৃত্যু 
১৯৫০ সালের ১২ অক্টোবর অক্সফোর্ডের ক্রওলে রোড হাসপাতালে ৭৮ বছর বয়েসে তার মৃত্যু হয়।

তথ্যসূত্র

১৮৭২-এ জন্ম
১৯৫০-এ মৃত্যু
নদিয়া জেলার ব্যক্তি
অলিম্পিক গেমস
১৮৯৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড)
১৮৯৬ গ্রীষ্মকালীন অলিম্পিকের পদক বিজয়ী
অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী
ইংরেজ ক্রিকেটার
অক্সফোর্ডশায়ারের ক্রিকেটার
কৃষ্ণনগরের ব্যক্তি